เทรดสนั่น! JAS วิ่งทะลุ 7 บาท หลังตลท.ปลด เครื่องหมาย H
เทรดสนั่น! JAS วิ่งทะลุ 7 บาท หลังตลท.ปลด เครื่องหมาย H ล่าสุด ณ เวลา 11.45 น. อยู่ที่ 7.10 บาท บวก 0.45 บาท หรือ 6.77% สูงสุด 7.20 บาท ต่ำสุด 7.00 บาท ด้วยมูลค่าซื้อขาย 922.24 ล้านบาท
19 ก.ย. 2559

ผู้สื่อข่าวรายงานว่า ราคาหุ้นบริษัทจัสมิน อินเตอร์เนชั่นแนล จำกัด (มหาชน) หรือ JAS ล่าสุด ณ เวลา 11.45 น. อยู่ที่ 7.10 บาท บวก 0.45 บาท หรือ 6.77% สูงสุด 7.20 บาท ต่ำสุด 7.00 บาท ด้วยมูลค่าซื้อขาย 922.24 ล้านบาท ขณะที่ดัชนีหุ้นไทยโดยรวมบวก 0.23%
ทั้งนี้ ตลาดหลักทรัพย์แห่งประเทศไทย (ตลท.) ปลดเครื่องหมาย “H” หลักทรัพย์ JAS วันที่ปลดเครื่องหมาย 19 ก.ย.59 เวลา 11.45 น. หลังสามารถเผยแพร่ข้อมูลงบการเงินได้ครบถ้วนแล้ว
โดยนายพิชญ์ โพธารามิก เปิดเผยว่า ผู้ทำคำเสนอซื้อมีเจตนาที่จะถือหุ้นมากกว่าปัจจุบันซึ่งจะสามารถบริหารงานได้ทมีประสิทธิภาพสูงขึ้น แต่ไม่มีเจตนาที่จะออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทย
อนึ่ง ตลท.ประกาศขึ้นเครื่องหมาย H หยุดพักการซื้อขายหลักทรัพย์ในช่วงเช้าวันนี้ (19 ก.ย.) หลังบริษัทประกาศเจตนาที่จะทำคำเสนอซื้อหลักทรัพย์ทั้งหมดของบริษัท